LidanRubinov/Halacha-QA huggingface dataset:
שאלה: כשרות בארה"ב: ברצוני לשאול את הרב מס שאלות לרגל נסיעה לארה"ב: 1. אילו סימני כשרויות יש על האוכל בארה"ב הנחשבים לכשרים? 2. כיצד אני מכשירה תנור ומיקרוגל אשר נאפה בו אוכל לא כשר? לאה מרוקו
תשובה: לאה סימני הכשרות העיקריים בארה"ב הם ou, ו ok. הכשרת תנור: אחרי ניקוי יסודי (ורצוי עם ספריי תנורים) לחמם במשך שעה בחום מקסימלי. אי אפשר להשתמש בתבניות הרגילות, וצריך חדשות או חד פעמיות. הכשרת מיקרוגל: ניקוי, והפעלת המיקרוגל מספר דקות כאשר בתוכו כוס מים שירתחו.
שאלה: גזל במשחק: הרב, לאחרונה ברוך ה התחלתי להתחזק בעניין הגזל במחשב (קניין רוחני). שיחקתי היום בטלפון במשחק שהורדתי אך פתאום ברגע התפתיתי וגזלתי משהו במשחק. מיד לאחר כך, שהבנתי מה עשיתי, מחקתי מהר את המשחק ואת התוכנה שעושה את הגזל ולא השתמשתי בכלום ממה שפרצתי, למרות שהגנבה, לצערי, כבר נעשתה. אני עכשיו ברגשות אשם גדולים מאוד, ולא יודע מה לעשות. אין לי דרך להחזיר את הכסף כי זה 180 ש"ח ואבי לא יסיכים לי. מה לעשות????
תשובה: אם לא השתמשת ולא נהנתה מהמשחק שהורדת נראה לי שאין בכך שום גנבה. אם לא השתמשת במשחק ולא נהנתה ממנו אתה לא חייב לשלם עבור המשחק - הת הוא עבור שימוש והנאה במשחק. כמו מישהו שמוריד שיר באופן לא חוקי אבל מיד מוחק אותו ולא שומע אותו, אפילו לא פעם אחת. אין בכך גנבה, מפני שהאתר לא ניזוק ממה שאתה עושה. אתה לא נהנה ממה שגנבתה - אתה מוחק ולא לוקח שום דבר להנאתך.
שאלה: בשר וחלב: אם הכנתי עוגה חלבית, ולאחר יותר מ-24 שעות (כבר לא בן יומו), אני רוצה לאפות באותם כלים (קערה וקרס לישה) חלות, האם החלות תחשבנה פרווה ויהיה מותר לאכול אותם בשבת עם כלים ומאכלים בשריים?
תשובה: ככלל, אין להשתמש בכלים פרווה לשימוש חלבי. בדיעבד, אם השתמשת במאכל חלבי קר, אפשר לכתחילה לחזור ולהשתמש לפרווה. אם השימוש היה בחם, הכלים חלביים. לכתחילה, לא להשתמש לפרווה. אם עברו 24 שעות, מה שיתבשל הוא פרווה. אפשר לערות מים רותחים על הכלים כדי להחזירם להיות פרווה. הרב אליקים לבנון www.yelm.co.il
שאלה: חלב בפסח: האם יש בעיה בחלב עזים בפסח? הבנתי שבחלב פרה יש בעיה
תשובה: איני יודע לאיזו בעיה אתה מתכוון בחלב פרה בפסח. הדבר שיש מחמירים בו הוא אם הפרה אכלה רק חמץ בפסח, אולם אם אכלה גם דברים אחרים אנו מגיעים לכלל, ש"זה וזה גורם"   שפוסקים בו שמותר. מצד זה אין שום הבדל בין חלב פרה לחלב עזים.
שאלה: איזה סגולות כדאי לי לעשות?: היתי מעונינת לקבל ברכה לפרנסה לאושר שמחה בית זה דברים שאין לי אותם אז איך אני יוצאת מהמצב הזה מה עליי לעשות ברצוני לשאול האם יש קמע או שרשרת שהוא מגן עליי ומזה בכלל קמע מה המשמעות שלו פשוט שמעתי סיפורים שאנשים ניצלו בזכות תהילים או תפילין היתי מעונינת לשאול אם אני קוראת פרק אחד של תהילים כל יום האם זה מספיק
תשובה: שלומית, שאלת כמה שאלות שהמכנה המשותף שלהן הוא יציאה ממצב קשה באמצעות סגולות (תהלים, קמיע).  סגולה  פירושה משהו שפעולתו איננה מובנת בשכל. אנו מאמינים ובטוחים שלא את הכל אנחנו מבינים, ובהחלט ישנם דברים כאלו. ישנם שני כללים בסיסיים ביחס לסגולות: א. כשאנו נתקלים בבעיה, נצטווינו להתפלל, ובמקביל להשתדל בדרך הטבע לפתור אותה. כמובן שלכל בעיה יש פתרונות אפשריים שונים, וצריך לחשוב, להתייעץ, ולעשות במרץ ובשמחה את מה שהחלטת. ב. אי אפשר לחייב את הקב  ה לעשות לנו משהו. עובדי האלילים חשבו שניתן, אך אנחנו מאמינים שלקב  ה יש בחירה חופשית. אנחנו גם לא מנסים  לתחמן  כלפי מעלה. בלעם ניסה לעבוד כך, וקראנו לפני שלושה ימים איך זה הסתיים. ממילא, סגולה לא יכולה לבא על חשבון תפילה או השתדלות, ואסור שהיא תיעשה מתוך מחשבה שכך  נכריח  את הקב  ה. אם כן, מה מקומן של הסגולות? כמדומני שבעיקר בשני דברים: א. כהשתדלות רוחנית. לגיטימי שבמקביל להשתדלות הגשמית ולתפילה, נעסוק גם בהשתדלות רוחנית. כשאדם משתנה רוחנית, גם מצבו הגשמי עשוי להשתנות. ב. כשיפור של התפילה. יש הרי עיתות רצון מיוחדות, או מקומות מסוגלים במיוחד לתפילה, וכדו  (או שהן מחזקות את הכוונה שלנו, או שפעולתן סגולית). באופן אישי, אני אוהב סגולות כאלו שגם אם המטרה שלשמה עשיתי אותן לא התממשה, בכל זאת הרווחתי משהו. לדוגמא: להתחזק בשמירת הלשון כסגולה למשהו. גם אם המשהו הזה לא קרה   הרווחתי. מסגולות כאלו אי אפשר להפסיד. ישנן סגולות המוצעות היום בשוק שכרוכות בטרחה רבה, עלולות להזיק, יקרות, או שיש בעלי אינטרס שמשווקים אותם לצרכיהם האישיים. את מתארת לעצמך את הרגשתו של מישהו שהשקיע רבות בסגולה, ותוחלתו נכזבה! דוגמאות נוספות לסגולות מהסוג שתיארתי קודם: א. תשובה תפילה וצדקה ( מעבירין את רע הגזרה ) ב. זיכוי הרבים (בתקופה הזו יש פוטנציאל מאוד גבוה לכך, ואי אפשר לדעת מתי עת הרצון הזו תחלוף!) ג. לימוד תורה באופן קבוע (שתי הלכות ביום, שמירת הלשון, מוסר, אמונה וכדו ). ד. תפילה בקבר רחל אימנו, בכותל המערבי, במערת המכפלה וכדו. נ.ב. שאלת האם מספיק לקרוא פרק תהלים אחד ביום. אני לא יודע, וגם לא מכיר מישהו שיודע. זה בינך ובין הקב  ה. העיקר שתקראי מתוך שמחה וקרבת השם, ולא מתוך חרדה שאם לא תקראי - אז. בהצלחה רבה בכל הנושאים שהזכרת (ובאלו שלא הזכרת), ושתפילותיך וסגולותיך תתקבלנה ברחמים וברצון! אלעזר ( )
שאלה: ברור - בנושא כתמים: רציתי לברר אילו רבנים פוסקים בנושא של כתמים וכד באיזור קרית משה גבעת שאול בירושלים? (אני חדש בשכונה ואני פשוט לא יודע למי לפנות )
תשובה: עיין בקישורים הבאים - תפנה בטלפון למי שמתאים לך
שאלה: פרה אדומה: כידוע משה ידע את סוד הפרה אדומה ומן הסתם גם המשיח יודע ידע, שאלתי מדוע דווקא ר אליעזר הגדול ור עקיבה יודעים גם הם את סוד הפרה כפי שמופיע במדרש תנוחמא של פרשתנו
תשובה: מהמדרשים הללו קובעים שסוד פרה אדומה מתגלה בכל דור ליחיד סגולה והוא לא מעביר אותו הלאה, זהו סוד שננצר בלבו. כך נודע למשה בדורו, לרבי אלעזר הגדול, ובדור הבא לרבי עקיבא. כל אחד, יחיד בדורו - יודע את הסוד ושומרו בליבו. מכאן אנחנו למדים שיש פשר לפרה אדומה - אבל נעלה מבנתנו.
שאלה: בעיה בזמן עצבים: הרב. היום היה לי ריב עם אבא שלי על האוטו ותוך כדי עצבים אמרתי שאם אני לוקח את האוטו עוד פעם שאני יקבל מחלות קשות בכל הגוף ועכשיו נרגעתי ואני בתסביך מפחד לקחת את האוטו שלא יתגשם מה אני עושה?
תשובה: יש פעולה שנקראת "התרת נדרים". צריך ללכת אל רב והוא ידע מה לעשות. תגש לרב של בית הכנסת או מישהו מהרבנים בבית הספר שלך. תספר לו מה שקרה ותבקש ממנו התרת שבועה. עיין, הסבר לנושא
שאלה: אנעים זמירות: האם ניתן לתת לבנות בגילאי6-7 לשיר אנעים זמירות בבית כנסת? בסוף תפילת מוסף בשבת אם לא, האם ניתן לצרף אותן לבן ששר? ב מראש, גלעד
תשובה: שאלה זו חורגת משאלה הלכתית, והיא קשורה לנושאים רחבים יותר, הקשורים בבית הכנסת ובדרכי ההתנהגות בו, באופי התפילה וכדו. לא זו בלבד, אלא שהדברים גם קשורים בשיקולים. בהקשר זה, למשל, על אף שאיני רואה בעיה בילדה בת שבע ששרה, אולם ההתרגלות לשיר בפני קהל מעורב, ולא זו בלבד אלא שבבית הכנסת, היא לכאורה חינוך לדבר שלא יהיה נכון לעשותו בגיל מבוגר יותר - ואם כן, לא ברור מדוע בכלל לעשות זאת. אני אפוא מציע שלא להיכנס לכל שדה שירת הכבוד על ידי בנות בביתת הכנסת, ובד בבד לתור אחר דרכים נוספות שתחברנה את הנשים לבית הכנסת ולתפילה.
שאלה: איפור: אני בת 16, באה מבית חילוני, (אנחנו חוגגים את החגים כמובן והכל אבל לא מקפידים ממש על כל המצוות), ובזמן האחרון אני מרגישה שאני רוצה להתחזק יותר. אין לי הרבה רקע על העולם הדתי, מה צריך לעשות, מה מותר ואסור (כמובן שרק בקווים כללים). ויש לי הרבה שאלות אבל אסתפק באחת כרגע: אני מאוד אוהבת להתאפר (האמת שאני לא יוצאת מהבית בלי איפור בדרך כלל ואני לא מרגישה בנוח בלי ). אני לא מדברת על איפור כבד, אלא על איפור יום-יומי שהוא בדרך כלל מאוד טבעי, (סומק ומסקרה לריסים ולפעמים עיפרון שחור). השאלה שלי היא האם איפור מודגש יותר (למשך כמו עיפרון שחור בתוך העין,שמדגיש את העין), אין עם זה בעיה או שזה אסור מטעמי צניעות?
תשובה: באיפור עליו את מדברת, בצורה נאה וסבירה, לא מוגזם וכבד- מותר להתאפר, אין בכך כל בעיה.
שאלה: 3 השבועות: האם אפשר לקיים בתקופה של 3 השבועות שמתחילים ב-15 7 (י"ז תמוז) קרקס ופעילות חווייתית לילדים (דמויות מעולם הפנטזיה, אגדות, סרטים וספרים באמצעות המחשה,יצירה, שעת סיפור ומשימות מרתקות.)
תשובה: חלק בלתי נפרד מהתשובה לשאלה זו קשור בשיקולים. לא כתבת בשאלה למה לעשות זאת דווקא בימי בין המצרים, מה האלטרנטיבה העומדת בפני ילדים אלה, ועוד דברים המשפיעים על ההכרעה הנכונה בשאלה זו. האם אפשר לפרט יותר את הנושאים האלה בשאלה חדשה, כדי שיהיה אפשר לענות בצורה טובה יותר?
שאלה: 3 השבועות: האם אפשר לקיים בתקופה של 3 השבועות שמתחילים ב-15 7 (י"ז תמוז) קרקס ופעילות חווייתית לילדים (דמויות מעולם הפנטזיה, אגדות, סרטים וספרים באמצעות המחשה,יצירה, שעת סיפור ומשימות מרתקות.)
תשובה: לענין זה צריך להבחין בין מעניין ובין שמח ועליז. כל מה שיש בו ריבוי שמחה - מוזיקה ריקודים וצחוקים - אסור. אבל דברים שמעסיקים את הילדים בנושאים שונים שאין בהם שמחה מותרים: סרטים או הצגות שמעלים נושא אנושי וכד  שעת סיפור משימות יצירה טיול בדגש לימודי עיין בפרוט תשובה של הרב רונן נויברט
שאלה: כשרות החלב של רמת הגולן: אני משתדל מאוד לאכול רק מוצרים על פי המצלת כושרות, האם החלב של מחלבות רמת הגולן. תחת המותג חלב הרים טהור, עם כשרות של הרב אוירבך (טבריה) הרב של מושב יונתן והרב של קצרין. עונה על דרשות הכשרות, או שיש בו בעיה מסויימת
תשובה: הסתכלנו באתר של החברה. בחלב הרים טהור ושוקו כתוב שהם מהדרין של הרב אוירבך. אך בחלב נטול לקטוז לא מצוין באתר מה רמת הכשרות. ולכן לגבי המוצר הזה צריך לבדוק האם ציון הכשרות שע"ג הקרטון הוא כשרות רגילה או כשרות מהדרין.
שאלה: צבא: לכבוד הרב, מה המצב הראוי? האם ראוי שכל בחורי ישראל יתגייסו או שיהיו "אלף למטה אלף למטה"? ראיתי שכתב הרב אליעזר מלמד שליט"א שבחור שלא מתגייס מבזה בכך את הפסוקים שהוא קורה וההלכות שהוא לומד על מלחמות ישראל וכו אבל לעומת זאת ראייתי שכתב הרב מרדכי אליהו זצ"ל והרב עובדיה יוסף זצ"ל ובטח עוד רבנים שצריך שיהיו לומדי תורה וכו. בנוסף,שמעתי רב שאומר שצריך שיהיה 50 לומדי תורה ו50 חיילים בצבא. האם כבוד הרב יכול להסביר לי את העניין הזה?
תשובה: לך כולם צודקים והדברים כתובים בספר מסילת ישרים לרמח"ל - למד זאת שם. כל יהודי צריך כל ימי חייו לעבוד את ה  בכל דבר שהוא עושה. לכל אחד תפקיד אחר בעולם ואם יהודי עושה תפקיד שאינו שלו הרי הוא מועל בתפקידו ואולי גם גוזל את חברו. כך אסור ללוי לעבודת עבודת כהן ולא לכהן עבודת לוי ואפילו לוי שתפקידו להיות משורר והוא שוער הוא חייב על כך מיתה. עיקר הקושי הוא לכל אדם להבין את תפקידו בעולמו. יש מי שתפקידו להיות לוחם ויש מי שתפקידו להיות לומד ויש מי שתפקידו לעסוק בהבאת הגאולה על ידי הגדלת העם וכד. בדרך אגב - זה נכון בכל הבריאה כולה - בגוף האדם האם הלב שימלא תפקיד הרגל יביא אדם לבריאות? האם בתזמורת בה הפסנתרן יקח בידו קלרינט תנגן? האם בצבא התצפיתן ירצה להיות צנחן - האם הוא ימלא את תפקידו. לכן כל שאלתך מיותרת - כל אחד יעשה תפקידו ובעם ישראל צריך את כל התפקידים כולם ובלבד שכולם יעשו לשם שמיים. בהצלחה דוד לוי
שאלה: גניזה: לכבוד הרב, רציתי לשאול האם יש תנאים מסוימים לתוכן, כדי שהדף יצטרך גניזה? האם מחברות תנ"ך מחשבת ישראל תושב"ע (של של חומר הנלמד באולפנא) צריכות בגניזה?
תשובה: ספרים ומחברות של מקצועות קודש צריכים גניזה. מפני שכל מה שהוא דברי תורה חייב גניזה. עיין
שאלה: תפילין: יש ברשותי ספרון ששמו "סדר הנחת תפילין" ובו ברכות התורה,קריאת שמע,ואהבת,והיה אם שמע, ויאמר ועוד פרשה שאולי שכחתי. השאלה היא האם הנחת תפילין עם הספרון אני יוצא ידי חובת הנחת תפילין, תפילת שחרית ומנחה או רק אחד מהם
תשובה: לך. מצוות תפילין הינה מצווה אחת (יותר נכון- שתיים: 1) תפילין של יד, 2) תפילין של ראש) תפילה- היא מצוה אחרת, נוספת, קריאת שמע- מצווה נוספת, אחרת. נכון, רוב המתפללים שגם מניחים תפילין, נוהגים לקיים את מצוות התפילין בשעה שהם קוראים קריאת "שמע" של שחרית ומתפללים תפילת שחרית, אבל אל תלמד מכאן שאי קיום מצווה אחת מאלה, מקלקל את קיום המצווה השניה. אשר על כן, אתה כבר מבין שהנחת תפילין בלי לומר אף פסוק- נחשבת כקיום המצווה. מעלה גדולה יותר יש אם קוראים את "שמע" כי הרי זו גם מצווה (לקרוא את "שמע", ובקריאת "שמע" כתובה מצוות הנחת תפילין, ואז זה נראה הרקבה יותר "טוב", שבשעת קריאת "שמע" אתה גם עם התפילין, ובכך אתה מראה שאתה "מיישם" את הכתוב בקריאת "שמע", ואין הקריאה מלמול טקסט בלי ליישם אותו.
שאלה: תנור תא אחד: אני מבולבלת בעניין שימוש תנור אחד לבשר וחלב יש לי תבניות נפרדות זה לא הבעיה. יש כנראה הבדל בין אם האוכל שנאפה או מבושל היה מכוסה או לא אם מכוסה אם פתוח, כמה זמן צריך לחכות בין שימוש לכיוון השני? אם מכוסה אם פתוח, חייבים לנקות מאוד יסודי? על איזה חום לחמם? ולכמה זמן. רב היישוב אומר לי שהחום צריך להיות קצת מעל השימוש האחרון, ולזמן קצת מעל השימוש האחרון. באתר שלכם קראתי דברים שונים, מחומרים עד למקילים, כולל מה שהעתקתי שו ת ישן עין בסוף המכתב. הבת שלי אפתה פשטידה חלבית ללא מכסה יום ה בלילה. יוצאים מפשתידה אדים אך הוא לא משפריץ או מטפטף בתנור. עכשיו בוקר ששי ואני רוצה לצלות עוף לשבת. התנור בודאי התקרר. אך לא עברו 24 שעות. הבעיה הזאת חוזרת מידי שבוע לקראת שבת בגרסאות שונות. למשל. ביום ה אני מחליטה מה מכינים לשבת: ערב שבת וסעודת יום שבת בשרי, סעודה שלישית חלבית. לא נשאר לי 24 שעות להניח התנור. אוקי, אז נאלצים להכין הפשטידה עוגת גבינה כבר ביום ד?!?! או מחליטים לאכול פרווה. אין לי מקום במטבח ליותר מתנור אחד. חשבתי פעם לקנות תנור פירוליטי שפשוט מכשיר התנור מושלם. (גם כאן צריך לחכות 24?) אבל היצרנים אומרים שיש להפעיל המנגנון הפירוליטי רק מידי חודש ואין להפעילו מידי יום או שבוע. אז ויתרתי על הקניה. חוץ מזה היה מאוד יקר. אשמח לתגובות הרב רבנים (כי כשניראה יש חילוקי דעות בדבר) הכתוב למטה העתקתי משו ת באתר שלכם 2. בתנור עם תא אפיה אחד:. לכתחילה אין לאפות בשרי וחלבי כלל באותו תא אפיה. אם אפה בשרי ורוצה לאפות חלבי יש לנקות היטב את התנור ולהפעיל אותו על החום הגבוה ביותר למשך כחצי שעה. אח"כ יכול לאפות חלבי בתבנית חלבית (וכן להיפך כמובן). התשובה התקבלה מהרב משה כ ץ בתאריך כ"ז אלול תשס"ב
תשובה: ראשית, בכל נושא הלכתי קיימים מחלוקות ודעות שונות, וכך היא דרכה של ההלכה. במקרים כאלה, רצוי ונכון לקבל את דעתו של רב היישוב   המרא דאתרא. לעצם העניין, האפיה בתא אחד גם אוכל חלבי וגם בשרי, עלולה להביא לבליעה של מאכל בשרי מפליטה של האוכל החלבי ולהיפך. כדי למנוע בליעה זו, עושים כמה פעולות שמטרתן לסלק את כל מה שנשאר מהשימוש הקודם. זה כולל ניקוי התנור מכל אוכל ממשי שגלש לתנור, והכשרתו על ידי חימום. לכתחילה משתדלים לחכות 24 שעות כי אז האוכל שנשאר   טעמו פגום. בדיעבד את יכולה לסמוך על מה שהבאת מאת הרב כ"ץ, אבל כאמור כדאי לקבל את הסכמתו של רב היישוב.
שאלה: הכשרת צלחות מצופות: בהקשר של קניית צלחות יד שניה עשויות מתכת ומצופות אמייל. האם וכיצד ניתן להכשירן? משפחת וידר
תשובה: בהגעלה
שאלה: חדשות: היי,שבוע טוב וחודש מבורך! יש לי שאלה :האם לאתרי חדשות בארץ מותר לעבוד בשבת ולהביא עדכונים?!
תשובה: שבוע טוב, ברור שאסור לשום יהודי לעבוד בשבת ואסור לצפות בתוצרים שצולמו או נכתבו בשבת לעולם. הכתבים עושים זאת עבורך, הצופה, ולכן הלכה פשוטה ומפורשת שאסור לך להנות מהתוצר לעולם. שבוע טוב דוד לוי
שאלה: שבת: לראות את התוכנית שהיתה בשבת באח הגדול
תשובה: שבוע טוב, ברור שאסור לשום יהודי לעבוד בשבת ואסור לצפות בתוצרים שצולמו או נכתבו בשבת לעולם. הכתבים עושים זאת עבורך, הצופה, ולכן הלכה פשוטה ומפורשת שאסור לך להנות מהתוצר לעולם וכמובן לא לצפות בו בשידור חוזר וכד. שבוע טוב דוד לוי
שאלה: דיני אבלות: לפני פחות מחודש אבי נפטר. רציתי ל לברר לגבי הלכות בשנת אבל- מה אסור עד ה30 ומה אסור כל השנה לגבי: י קניית בגדים חדשים לעצמי ו או לבעלי לילד תספורת וצביעת שיער גזירת ציפוניים מניקור פדיקור האם מותר להסתובב בקניון? האם מותר ללכת למסעדות?
תשובה: תספורת  צביעת שער  מניקור  פדיקור - כל אלו מותרים בתום השלושים. רק קניית בגדים לעצמך אסורה. יש איסור להשתתף בארועים שמחים - סעודה חגיגית וכד  ובארועים שיש בהם מוזיקה. לכן ארוחה משפחתית במסעדה מותרת. כמו כן הליכה עם משפחה   חברות בחוץ - ברחוב או בקניון מותרת (לא באזור שיש בו מוזיקה שמחה).
שאלה: חקלאות בשנת שמיטה: ברשותי שטח חקלאי, משק בית שהוזנח במשך השנים ולאחר הרבה זמן קיבלתי החלטה, בעז"ה, להשתמש בקרקע הזה, לעבד אותו ולגדל בו גידולים חקלאיים. עם ישראל עומד לקראת שנת שמיטה (הבאה עלינו לטובה) וברצוני לשאול כמה שאלות הלכתיות לגבי השטח שלי ביחס לשנת שמיטה כדי להימנע מעברות וחילול ה. ישנן ארבע שיטות (הידועות לי) שחקלאים משתמשים בהן על מנת למנוע עשביה שוטה, בין אם מדובר על קרקע חקלאית עם גידולים ובין אם מדובר על הכנת הקרקע לקראת גידול (ואני מדבר בעיקר על הכנת הקרקע לקראת גידול): 1. שימוש בריסוס שהורג את העשביה. 2. עיבוד וחרישה של האדמה. 3. שימוש במרעה צאן שאוכל את העשביה. 4. שימוש בשריפה של השטח. הייתי רוצה לדעת האם השיטות האלה פסולות בשנת שמיטה, ואם כן למה.
תשובה: ב"ה באופן עקרוני אין לעבד שטח בשמיטה על מנת להכינו לשנה השמינית, אולם אם יגרם נזק משמעותי לקרקע ללא עיבוד זה, יש מקילים לעשות את הפעולות הבאות, לפי סדר עדיפויות זה: 1. שריפה של השטח. 2. ריסוס בקוטלי מגע ומונעי נביטה. בפעולות האלו אין מגע ישיר עם הקרקע ולכן ניתן להקל בהן, אך כאמור רק אם ללא עיבוד זה יגרם נזק משמעותי שאין אפשרות לתקנו לאחר מכן אין לעבד את השדה בשמיטה על ידי חרישה ודומיה משום שמלאכת החרישה אסורה בשמיטה. לגבי הכנסת בעלי חיים הדבר מורכב יותר, והדבר מותר רק אם בעלי החיים הם אינם של בעל השדה, ובעל בעלי החיים מכניס אותם על מנת שהן ירעו, ולא על מנת שינקו את השדה. לקבלת הנחיות מפורטות ולהמשך בירור אתה יכול לפנות למכון התורה והארץ בטלפון: 08-6847325. בברכת התורה והארץ דוד davideign gmail.com
שאלה: עצי פרי המשמשים גידור: אם נניח שתלתי עצי זית סביב לשטח מסויים, כאשר המטרה העיקרית שלהם היא לשמש גידור, מה תהיה הברכה שצריך לברך על הזיתים שיצאו מהם - ברכת "בורא פרי העץ" או "שהכל נהיה בדברו"? (כי הרי המטרה של העצים היא לא להביא פירות)
תשובה: שאלה יפה! אסביר את השאלה: הכלל ההלכתי (שולחן ערוך יורה דעה רצד, כג) שאם אדם נוטע עצים לגדר, הם אינם חייבים בערלה, ומותר לאכול אותם כבר בשנה הראשונה, כיון שהם לא נקראים עץ מאכל (והמקור הוא ממשנה ערלה פרק א, משנה א)כי לא ניטע לאכילה. אם כן, השאלה: האם מברכים עליהם בורא פרי העץ, או אולי שהכל נהיה בדברו, כמו שהביא השולחן ערוך (אורח חיים רד, סעיף א) שדברים שלא נוטעים את העץ בשבילם, אינם נחשבים פירות ומברכים עליהם שהכל (כמו חלקים מהדקל). התשובה: מברכים בורא פרי העץ, מכיון שבסופו של דבר הפירות נחשבים לפירות עץ, וזאת למרות שנטעו את העץ שלא לשם פירות מאכל. ומותר לאכול את הפירות הללו כבר בשנה הראשונה, ולא צריך לחכות שיעברו שלוש שנים לערלה. (הר צבי ב, קח) עקיבא כהנא akivamakshivim gmail.com
שאלה: נמאס לי! כולם קבורים בסמארטפונים האלה! מה אפשר לעשות??: :) אומנם אני בת 15, ובימינו זה ה-גיל להתעסק בו עם סמארטפונים, אפליקציות וכו, אבל בשונה מחברים שלי, אותי זה לא מעניין. אין לי פייסבוק, אינסטגרם או טוויטר, וזה גם לא מעניין אותי, אבל ווטסאפ יש לי, כי מבחינת חברים שלי להתקשר או להיפגש זה מוזר. כשאני יושבת עם חברות שלי, הן עסוקות רק בלהסתמס, וכשאני מנסה לפתח שיחה איתן, הן אפילו לא מרימות את הראש מהמסך! אני באמת משתגעת מזה, מה כדאי לי לעשות?
תשובה: לך צדיקה! האמת, הפתעת אותי- לטובה. רוב רובו של המין האנושי נגוע במה שאת מתארת- מגפת הסמארטפונים. זה כבר לא קשור לגיל מסוים- זו מכת מדינה. ההפסקות הרועשות של פעם הפכו לשורה של משועממים עם פלאפונים- עושים לייק פה, ושיתוף שם, מצטלמים סלפי בכל מקום אפשרי. הארוחות התוססות עם המשפחה הפכו למשחק משותף בפלאפונים- כל אחד עם עצמו. אפילו תינוק בן שנה יודע איך לגהץ את האצבע על מסך המגע וילדה בת שנתיים יודעת איך להיכנס עצמאית ליוטיוב. אכן זו מכה. הפלאפונים שהתיימרו לחבר אנשים רק מעצימים את המרחק ביניהם. הכל כל כך דימיוני ושיקרי. לאדם יכולים להיות אלפי חברים כשבעצם באמת באמת הוא בקושי מכיר את עצמו. עצם העובדה שאת מיחידי הסגולה שלא נגועים בזה- רק זה צריך למלא אותך בשמחה ואושר. אז תני חיוך (: כן. אבל מה לעשות?? תלוי. מצד אחד- אנחנו לא מחנכים את סביבתנו. מצד שני- יש בנו את היכולת לשנות. לכן צריך לעשות את זה בחוכמה. כמובן לא להתעצבן, לצעוק ולהוכיח את כל העולם ואשתו על המחדל הנוראי של עידן הפלאפונים. גם זעם פנימי ועצבים בינך לבין עצמך לא יובילו את העולם לתיקון בעניין. אלא- אדם שאת חושבת שישמע את טענתך ויימנע מלהיקבר בתוך מסך הפלאפון- נסי לדבר אתו. מי שלא ישמע- אין מה לעשות. נותר רק לרחם עליו ועל חייו. אפשר ללכת בגדול על יוזמות להגדלת התודעה בעניין. למשל: אני מכיר בית ספר שיזם יום ללא פלאפונים- התלמידים תלו שלטים, ציירו, דיברו על כך בכיתות וכמובן לא היו עם פלאפונים באותו יום. כדי שזה יצא לפועל את צריכה לנסות לדבר עם ההנהלה על כך, תציעי לרכז את העניין ולעזור בכך- מקווה שישתפו אתך פעולה. את יכולה לעשות דבר דומה בסניף, בבית ועוד חשוב לדעת שאין דבר רק מהותית בפלאפונים. פלאפון כלי- כלי שאפשר לנצל לדברים חיוביים וכלי שאפשר להשתמש בו לדברים שליליים. הבעיה היא בחירת האדם לכלות את זמנו מול חתיכת גולם. הכל תלוי בסוג השימוש ובמשך זמן השימוש בפלאפון. הכל תלוי במידה בה משתמשים בו. לכן אני לא חושב שצריך לזרוק את כל הטכנולוגיה הזו לפח- יש בה אין סוף דברים חיוביים- אלא שאנו צריכים לדעת ואיך וכמה לנצל אותם. שוב יישר כוח!! מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552 אלרון
שאלה: מכירת קרקעות לזמן של שנתיים: ר"ח תמוז, משע"ד 1) מדוע מקובל למכור את השדות בהיתר מכירה לתקופה של שנתיים - ולא לשנה אחת בלבד? 2) שמענו שהרבנות החלה רק לאחרונה בתהליך ההכנות והפגישות עם החקלאים לקראת שנת שמיטה תשע"ה. האם זה אומר שעדיין לא נמכרו הקרקעות לגוי (3 חודשים לפני תחילת שנת השמיטה)?! יצחק
תשובה: כל המידע נמצא כאן
שאלה: בדץ הרב ברדא: בהרבה מקומות באשקלון יש הכשר רבנות רגיל ותעודה מבדץ הדר הכשרות (נראה לי, אני לא בטוח בשם) זה בדץ של הרב ברדא שנחשב צדיק שגר באשקלון, האם ידוע לכם משהו על הבד"ץ הזה? מה המצב הכללי באשקלון?
תשובה: אין לנו מידע על גוף זה
שאלה: כשרות: וחודש טוב! חתכתי בצל על קרש פרווה בסכין חלבית והכנסתי אותו לתוך סיר בשרי שאינו בין יומו שהתחיל להתחמם אך לא היה חם. וכראיתי את הסכין והבנתי שהתבלבלתי בצבע מיד הוצאתי את הבצל שלא היה חם מהסיר. מה דין הסכין, קרש החיתוך והסיר? תזכו למצוות
תשובה: יש מחמירים ויש מקילים בדין הקרש. בדרך כלל סכין חלבית אינו באמת חלבית כי לא חותכים איתו חלב בחום של יד סולדת. ולכן הבצל לא נהפף לחלבי, וגם לא השפיע על הקרש. ומכיון שהבצל כלל לא התחמם בסיר, נראה שהכל מותר ולא צריך להכשיר אף אחד מהכלים. אבל במידה שאחת ההשערות שלנו לגבי מצב הכלים אינו נכון- תתקשרו למוקד הטלפוני לקבלת מענה אנושי.
שאלה: שילוח הקן: יונה הטילה ביצה בחלוני. האם שייך מצוות שילוח הקן? מה ואיך לנהוג
תשובה: לך לא שייכת מצוות שילוח הקן 1. אינך זקוק לביצים לאכילה - יש לך בחנות. 2. החלון אינו מקום של הפקר. ובתורה כתוב "כי יקרה לפניך" שהכוונה במקרה ולא אצלך בבית. דוד לוי 098987548
שאלה: קפידות: לאחר ביקורי בכותל בשבוע האחרון כאשר יצאתי מהשערים ישבו שם כמה נשים שבקשו צדקה. השתדלתי לתת סכום שווה בינהם. כאשר הבאתי לשלישית היא אמרה: "הי ילדה מזה הדבר הזה. את הבאת לו יותר כסף (לאחד אחר שביקש צדקה). אני מקפידה עלייך." מיד אמרתי חס וחלילה ואמרתי לה שהבאתי להם סכום שווה ושאין אין לי עוד כסף. יש לציין שהיא לא מכירה אותי והיא לא זוכרת אותי. האם יש כאן מקום לחשוש??? אני ממש נבהלתי. מראש חודש טוב
תשובה: לך אין לך ממה לחשוש אינך חייבת לתת לכל אחת וגם לא את כל כספך תזכי למצוות על מה שנתת דוד לוי
שאלה: ערבוביה.: כבוד הרב. כידוע לצערנו יש צרות רבות לעמ"י,ויש עצרות רבות. האם מותר לי ללכת לעצרת ששם אין הפרדה?,וחשוב לי לציין שאני באה במטרה של העצרת,לא בשביל בנים בכלל!!
תשובה: וברכת ד יש להמנע מערבוביא. לכן מומלץ לבוא בקבוצת בנים או בנות כדי למעט ככל האפשר בערבוביא. בברכת התורה והארץ יהודה הלוי עמיחי
שאלה: חייב בקול?: כבוד הרב, ברצוני לגמור בע"ה את הגמרא עד לבר במצווה, חבר שלי (הוא שהציע לי להתחיל לקרוא )אמר לי שאני חייב לקרוא בקול לפחות שאני אשמע וזה מאוד מאט אותי ואני מספיק ממש מעט. האם אני יכול רק לקרוא בלב? זה יקל עלי מאוד.
תשובה: וברכת ד יש לקרוא ולהבין באופן בסיסי את דברי הגמרא. אין חובת הוצאה בפה. בברכת התורה והארץ יהודה הלוי עמיחי
שאלה: נופש: האם מותר להפליג בסוף שבוע
תשובה: וברכת ד  לצורך מצוה מותר אפילו ביום ו, לטיול אין להפליג אלא עד יום ד. בברכת התורה והארץ יהודה הלוי עמיחי מכון התורה והארץ
שאלה: טיסה: כבוד הרב עקב המשבר בנינו לבין טורקיה, נשבעתי שכף רגלי לא תדרוך בטורקיה. בשבוע הבא, אני אמורה לטוס למרוקו. לאחר עדכונים אחרונים התברר כי טיסת המעבר היא דרך טורקיה. מה עליי לעשות?
תשובה: וברכת ד  נראה שכדאי לעשות התרת נדרים. בברכת התורה והארץ יהודה הלוי עמיחי מכון התורה והארץ